الست نانا و المحروس ابنها
الست نانا و المحروس ابنها
كنت قاعد فى البلكونه و لمحت 2 شكلهم صينى ماشين و للوهله الاولى اعتقدت انهم بيعملوا ابحاث عن الناس فى مصر و جايين عندنا كاننا شريحه للدراسه و زاد اعتقادى لما جرس الباب رن و لاقتهم قدامى لما فتحت الباب و لكن ده لا يقارن بدهشتى لما لاقيت الست نانا بتقولى : " مس ايزين هاجات صينيه ؟؟ " و طبعا انا صعقت من السؤال ده و كل تخيلاتى فى لحظه انهارت و دعتم للدخول من باب الفضول علشان اعرف بيبيعوا ايه و لاقيت معاهم ملايات و بيجامات .... الخ. و بعد ما استوعبت الامر , تخيلت موقفين فى وقت واحد : تخيلت الاف من الشباب قاعدين على قهاوى بيلعبوا كوتشينه و يشربوا شيشة و بين واحدة عجوزة جايه هى و ابنها من الصين و تعدوا حواجز و عوائق كتير زى اللغه و بعد المسافة .... الخ علشان يسوقوا منتجات بلدهم , بلدهم اللى الولايات المتحدة و الاتحاد الاوروبى رافع عليهم قضيه لانهم بيقلدوا منتاجاتهم باسعار زهيده , بلدهم اللى غرقت مكتابتنا و اسواقنا بمنتجات رائعة و اسعار لا تقارن .
الطريف فى الموضوع ان بعد ما امى اشترت حاجات منهم وجدت ان المصنع فعلا صينى و لكن وجدت انه مكتوب كمان على ظهرالمنتج " صنع فى مصر " .